**U kolota SARS mali**

Xana i yini leswintshwa?

**22 Mhawuri 2023 - Xana nkumo wa vukorhokeri ehandle hi SARS wu ta tirha njhani?**

SARS yi ta kuma vukorhokeri ehandle bya xikweleti lexi kolotiwaka lexi tlulaka ntlhanu wa malembe eka valondzi va swikweleti va le handle va vandla ra vunharhu ku sukela hi Nhlangula 2023. Valondzi va swikweleti va ta pfuneta hi tiakhawunti leti kolotiwaka laha ku nga hava hakelo leyi nga eku humeleleni kumbe miringeto yo endla malulamiselo ya mahakelelo leyi nga ku endliweni. Nongoloko wa valondzi va swikweleti wu ta humesiwa ku nga ri khale eka webupheji leyi.

Ku nga si va na nghenelelo lowu, SARS yi sungurile ku tivisa vahakelaxibalo lava khumbekaka hi xikongekomelo xa yona xo va heleketa loko hi le tlhelo va nyikiwa nkarhi wo lulamisa timhaka ta vona ta xibalo. Vona swivutiso leswi talaka ku vutisiwa hi xitalo leswi nga ku pfunaka eka phurosese leyi. Tlhela u vona xikombiso xa xitiviso lexi rhumeriweke laha.

Switandzhaku swa xinawu swo tsandzeka ku hakela xikweleti

U komberiwa ku lemuka leswaku i nandzu wa vugevenga ku rhumela ntlheriso handle ko endla hakelo leyi faneleke hi ku ya hi Xiyenge xa 234(2)(d) hlaya na xiyengetsongo (k) xa Nawu wa Vulawuri bya Xibalo (TAA).

I nandzu wa vugevenga eka munhu ku va a tsandzeka hi vomu no pfumala xivangelo kumbe a tshika ku khoma no hakela SARS ntsengo wa xibalo tanihileswi swi lavisekisaka xiswona ehansi ka Nawu wa xibalo hi ku ya hi xiyenge xa 234(2)(k) xa TAA.

Xana ndzi tihlanganisa njhani na SARS mayelana na xivutiso xa xikweleti xa mina?

Vahakelaxibalo sweswi va nga kombela swivutiso leswi xakelanaka na Akhawunti (switatimende swa ndzinganiso) na/kumbe Xitatimende xa Akhawunti hi ku rhumela SMS eka SARS eka 47277. Rhumela marito lama landzelaka eka 47277:*Balance (Space) ID number/Passport number/ Asylum Seeker number*

Vukorhokeri lebyi byi nga fikeleriwa hi ku tirhisa data/airtime hambiloko swi nga ri kona: Mayelana na vuxokoxoko byo hlaya, vona [Guide to SARS Mobile Tax Services.](https://www.sars.gov.za/?post_type=latest_news&p=43752&preview=true)

**Tihlanganise na hina:**

* Bela SARS Contact Centre ya hina riqingho eka 0800 00 (7277) exikarhi ka 09:00 ku fikela 16:30
* Vabatiqingho va misava hinkwayo va nga tihlanganisa na SARS Contact Centre eka +27 11 602 2093 exikarhi ka 09:00 ku fikela 16:30 enkarhini wa laha kaya wa Afrika-Dzonga.
* Malulamiselo ya imeyili ya yimiso, swivutiso wa swikweleti, swikombelo swa hakelo na mbhurisano eka [contactus@sars.gov.za](mailto:contactus@sars.gov.za).
* Eka miponiso hinkwayo ya mabindzu na mitwanano hi ku ya hi xiyenge xa 155 xa mbhurisano wa Nawu wa Tikhamphani kumbe switiviso eka [sarsdebtmanagement2@sars.gov.za](mailto:sarsdebtmanagement2@sars.gov.za).

Vahakelaxibalo, vanhu hi vona vini na mabindzu haswimbirhi, swi laveka leswaku swi landzelerisa xibalo hi ku hetiseka hi nkarhi wa rhumelo wa mitlheriso na tihakelo. Eka swiyimo leswi vahakelaxibalo va nga landzelerisiki xibalo naswona va ri na xikweleti xa xibalo lexi kayivelaka ku hakeriwa ndzawulo ya Vufambisi bya Swikweleti yi tiyimiserile ku pfuna mabindzu na vanhu hi voxe ku landzelerisa xibalo hi ku hetiseka. SARS yi lava ku ku pfuneta ku hakela xikweleti xa wena xa xibalo. Tshunela eka SARS no tiyisisa leswaku u landzelela swiboho swa wena swa xibalo. Vona vuxokoxoko hi xitalo bya leswaku u fambisa njhani xikweleti xa wena.

Mihlawulo leyi nga kona yo korhokela xikweleti xa wena

1. Hakela ndzinganiso hinkwawo lowu kayiveleke eka masiku ma nkombo
2. Kombela hi xivangelo na vumbhoni ku hakela hi switolimente ITO swa xiyenge xa 167 xa TAA
3. Kombela hi swivangelo na vumbhoni ku twanana mayelana na xikweleti ITO xa s200/201/202 xa TAA
4. Laha xikweleti xi kanetiweke/ku na xikongomelo xo kaneta endla xikombelo xa yimiso wa xikweleti hi ku ya hi s164 xa TAA

Xana ndzi kolota mali muni?

Ku na tindlela ta ntlhanu ta ku kuma leswaku u kolota mali muni ya xikweleti xa xibalo:

* Nghena eka eFiling no kombela xitatimende xa akhawunti.
* Nghena eka SARS MobiApp no kombela xitatimende xa akhawunti.
* Kombela nsalo wa xitatimende na/kumbe xitatimende xa akhawunti xa Xibalo xa Malinghena xa Munhu yena n'wini hi ku rhumela SMS eka SARS eka 47277. (Vukorhokeri lebyi byi nga fikeleriwa hi data/airtime kumbe ku ri hava.)
* **Chanele ya USSD ya SARS** hi ku thayipa, eka riqingho ra wena, nongoloko wa maletere lama katsaka xinyeletana (\*), ku landzela tinomboro no hetelela hi hexithege (#) no photosa. Balance (Space) ID number/Passport number/ Asylum Seeker number.Magoza ma leswaku u kombela njhani vukorhokeri bya xibalo hi ku tirhisa Chanele ya USSD ya SARS
  + **Goza 1:** Sungula USSD hi ku photosa \*134\*7277#
  + **Goza 2:** Hlawula vukorhokeri lebyi u byi lavaka
  + **Goza 3:** Ntiyisiso wa Muhakelaxibalo - SARS yi ta ku kombela ku tata Nomboro ya wena ya ID/Phasipoto/Vutumbelo
  + **Goza 4:** Xintshuxo xa Xibalo - Endzhaku ka ntiyisiso hi SARS, nhlamulo yi ta kombisiwa
* [Bela SARS Contact Centre riqingho](https://www.sars.gov.za/contact-us/contact-centre/)

Magoza lama faneleke ku landzeleriwa:

* + Bela riqingho eka SARS Contact Centre no kombela xitatimende xa akhawunti.
  + U ta komberiwa ku nyiketa nomboro ya wena ya rheferense ya xibalo.
  + Loko u nga ri na nomboro ya rheferense ya xibalo u nga nyika Ejente ya SARS Contact Centre nomboro ya wena ya ID kumbe nomboro ya ntsariso wa bindzu.
  + U komberiwa ku tsundzuka leswaku Ejente ya SARS Contact Centre yi ta landzelela phurosese ya ntiyisiso.

Xana ndzi endla njhani hakelo?

Mayelana na vuxokoxoko hi xitalo eka mihlawulo ya mahakelelo, u komberiwa ku tlilika laha.

Loko ku ve hi ku a ndzi koti ku hakela ntsengo hinkwawo sweswi?

Ku endlela ku papalata mindziho na ntswalo swa antswa ku fayila mitlheriso no endla tihakelo hi nkarhi.  
  
Loko u nga swi koti ku hakela xikweleti xa wena xa xibalo sweswi, u komberiwa ku tihlanganisa na SARS handle ko hlwela.  
Eka swiyimo swin’wana hi nga fikelela ntwanano na wena leswaku hi yimisa xikweleti xa wena xa xibalo leswaku u hakela kwala ku fambeni ka nkarhi kumbe u hakela hi switolimente.  
  
**U komberiwa ku tsundzuka leswi landzelaka:**

* SARS yi na nhlawulo wo ala xikombelo.
* Ntswalo wu ta hlengeleteka eka xikweleti xin’wana na xin’wana lexi nga hakeriwiki.
* Loko u nga landzeleli swiyimo swa ntwanano wa mahakelelo, ntwanano wa mahakelelo wu ta herisiwa naswona mafambiselo ma nhlengeleto wa ntolovelo ma ta sungula.

Eka swiyimo swin’wana ntwanano wu nga laveka eka xikweleti xa wena xa xibalo. U ta fanela ku burisana hi xiyimo xa wena xa swa timali hi ndlela yo pfuleka na SARS.   
  
Loko u lava malulamiselo ma mahakelelo u komberiwa ku tihlanganisa na hina naswona hi ta ku pfuna no ku nyika tidokhumente leti faneleke.   
  
Ku kuma vuxokoxoko bya leswaku u nga tihlanganisa njhani na hina u komberiwa ku tlilika laha.

Xana ndzi endla njhani malulamiselo ma mahakelelo?

Xana u na xikweleti xa xibalo lexi kayiveleke ku hakeriwa naswona a wu koti ku hakela ntsengo hi hakelo yin’we?   
  
SARS yi nyika lulamiselo ra yimiso wa hakelo, kumbe lulamiselo ra hakelo hi xitolimente eka xikweleti xa xibalo lexi kayiveleke ku hakeriwa. U nga kombela no nghena eka lulamiselo ra mahakelelo hi xitolimente na SARS. Swi ku pfumelela ku hakela xikweleti xa wena lexi kayiveleke ku hakeriwa hi ntsengo wun’we kumbe hi switolimente eka nkarhi wo karhi ku fikela laha u nga ta va u hakerile xikweleti xa wena hinkwaxo ku katsa na ntswalo. Ntwanano lowu hambiswiritano wu ta tirha hikwalaho ka maendlelo mo karhi yo fikelela   
  
Lulamiselo ra hakelo ri komberiwa hi ku tirhisa:

* [eFiling ya SARS:](http://www.sarsefiling.co.za/) 
  + Ku vona magoza ya leswaku u nga endla njhani malulamiselo ya hakelo eka eFiling, tlilika laha.
  + Lulamiselo ra hakelo ri nga endliwa loko ku ve xikweleti xi kayivele ku hakeriwa
* Bela SARS Contact Centre ya hina riqingho eka 0800 00 (7277) exikarhi ka 09:00 ku fikela 16:30
* Vabatiqingho va misava hinkwayo va nga tihlanganisa na SARS Contact Centre eka +27 11 602 2093 exikarhi ka 09:00 ku fikela 16:30 enkarhini wa laha kaya wa Afrika-Dzonga.
* Malulamiselo ya imeyili ya yimiso, swivutiso wa swikweleti, swikombelo swa hakelo na mbhurisano eka [contactus@sars.gov.za](mailto:contactus@sars.gov.za).

**Maendlelo ya malulamiselo ya mahakelelo**

SARS yi nga ha nghena eka ntwanano wa mahakelelo loko ku ve:

* Muhakelaxibalo u xanisiwa hi mpfumalo wa tinhundzu kumbe n’okiso leswi swi tshembhiwaka leswaku swi nga ololoxiwa eka nkarhi lowu ta ka;
* Muhakelaxibalo u languterile malinghena kumbe miamukelo yin’wana leyi nga tirhisiwaka ku hakela xikweleti xa xibalo;
* Swivono swa nghingiriko wa nhlengeleto wa xikan’wekan’we swi tsanile kumbe swi tlangisa mali kambe swi vonaka swi ta antswa eka nkarhi lowu ta ka;
* Nghingiriko wa nhlengeleto wu ta va na vukari eka mhaka yo karhi naswona ntwanano wa yimiso kumbe wa hakelo hi xitolimente wu nge vi wa mboyamelatlhelorin’we eka nhlengeleto wa xibalo;
* Muhakelaxibalo u nyiketile sekhurithi tanihileswi swi lavekaka hakona;
* Mitlheriso hinkwayo leyi kayiveleke na/kumbe mihlanganiso ya timali yi rhumeriwile.

**Xitsundzuxo 1:** Lulamiselo ra mahakelelo ri fanele ri angarhela xikweleti hinkwaxo naswona SARS yi nga ha ehleketa hi xikombelo xa lulamiselo wa mahakelelo loko mpfumaleko wa nandzeleriso wu ta va wu ololoxiwile (ku nga leswaku mitlheriso hinkwayo na/kumbe mihlanganiso ya timali hinkwayo yi rhumeriwile).  
  
**Xitsundzuxo 2:** Loko ku ve muhakelaxibalo u tlurile lulamiselo ra mahakelelo leri nga hundza, swivangelo swo twala swa ntlulo swi fanele swi nyikiwa ku nga si endliwa xikombelo xin’wana xa yimiso.

Loko ku ve a ndzi pfumelelani na xikweleti?

Loko u nga pfumelelani na xikweleti xa wena xa xibalo, u nga vika nkwetlembetano.   
Ku vika nkwetlembetano u komberiwa ku ya eka mikaneto na tiaphili.   
Hambiloko ku ve u kwetlembetana na xikweleti xa xibalo wa ha ri na vutihlamuleri byo hakela xikweleti loko ka ha tirhaniwa na nkwetlembetano wa wena.

Xikombelo xa yimiso xi nga komberiwa loko ka ha tirhaniwa na nkwetlembetano.    
  
Ntswalo wu ta hlengeleteka eka xikweleti xin’wana na xin’wana lexi nga hakeriwiki.  
  
Bela contact centre riqingho kumbe u endzela rhavi ra le kusuhi na wena ku ya pfuniwa. Tsundzuka ku endla xitshembisano.

Ku kuma vuxokoxoko bya leswaku u nga tihlanganisa njhani na hina u komberiwa ku tlilika laha.

Loko ku ve a ndzi hakeli swibalo swa mina?

I nandzu wa vugevenga loko u nga rhumeli ntlheriso wa xibalo loko wu fanele wu rhumeriwa, naswona i nandzu wa vugevenga ku ka u nga hakeli.  
  
Loko u nga hakeli swibalo swa wena ku na mihlawulo yo tala yo hlengeleta mali ya swikweleti leyi u nga na yona:

* Hlengeleta mali ya xikweleti ku suka eka un’wana loyi a khomaka mali ematshan’wini ya wena mitholo ya Vandla ra Vunharhu ku nga muthori, bangi kumbe khasimende.
* Humeso wa avanyiso ku endla leswaku vito ra wena ri nghenisiwa eka nongonoko wa lava tluleke ntwanano wo hakela.
* Khomanisa no xavisa tinhundzu ta wena.
* Kuma xileriso xa nhlayiso mayelana na tinhundzu ta wena.
* Loko ku ve u na tinhundzu ematikweni mambe, xileriso xi nga kumiwa leswaku tinhundzu ti vuyisiwa laha Afrika-Dzonga naswona xa masungulo mfanelo ya wena ya vuxavisi kumbe ya marendzo yi nga aleriwa.
* N’okisa kumbe ku Teka Rifa ra wena

Loko u hlangana na ku tikeriwa hi ku hlohlotela ku u tihlanganisa na hina ku papalata magoza lama ma nhlengeleto.

Hakelo ya nkavulandzelelanawu kumbe ntsandzeko wo hakela

Endzhakukaloko matshalatshala hinkwawo mo hakela ma na xiximiwangi, SARS yi tirhisa swiendlo swa nsindziso wa nhlengeleto hi ndlela leyi landzelaka:

* Hlengeleta mali ehenhla vandla rin'wana na rin'wana ra vunharhu hi ku ya hi xiyenge xa 179 xa TAA
* Humesa Ahlulo wa Xinawu wa Khoto ehenhla ka muhakelaxibalo
* Khomanisa tinhundzu ta muhakelaxibalo
* Ku endla valawuri/swirho/mavandla lama xakelanaka va va na vutihlamuleri eka xikweleti
* Tekela/n'okisa muhakelaxibalo
* Hlayisa tinhundzu ehenhla ka xikweleti

Ku kuma vuxokoxoko bya leswaku u nga tihlanganisa njhani na hina u komberiwa ku tlilika laha